За време Првог светског рата Бобота је била под аустроугарском влашћу. Бобоћани су скупили помоћ од 3.500 форинти српском Црвеном крсту у Београду. Око стотињак Бобоћана је мобилисано и послато на два фронта, аустро-руски и аустро-српски. Основни циљ и жеља им је била да пређу на српску страну. Након преласка на српску страну учествовали су у многим офанзивама. Из рата се вратило око четрдесетак Бобоћана, пола из Русије, пола из Солуна, а било је и учесника у Октобарској револуцији. У борбама на страни српске војске погинуло је и нестало око тридесетак Бобоћана.